Diari Oficial de la Generalitat Valenciana


Sumari del DOGV 7850, del 12-08-2016 (2016/6207)

Informació pública del projecte d'ampliació d'instal·lació d'aqüicultura per a engreixament de daurada, llobarro i corbina en gàbies flotants, a la Vila Joiosa.
----------------------------------------------------------------------------------------------------------------------------------------------------------------

### Dades del document

Número de DOGV
:   7850

Data del DOGV
:   12-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6207


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública del projecte d'ampliació d'instal·lació d'aqüicultura per a engreixament de daurada, llobarro i corbina en gàbies flotants, a la Vila Joiosa. [2016/6207]  
De conformitat amb el que establix l'article 8 del Decret 158/2015, de 18 de setembre, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural (DOCV 22.09.2015), i en l'article 36 de la Llei 21/2013, de 9 de desembre, d'Avaluació Ambiental (BOE 11.12.2013), se sotmet a informació pública el projecte tècnic i l'estudi d'impacte ambiental del projecte ampliació d'instal·lació d'aqüicultura per a engreixament de daurada, llobarro i corbina en gàbies flotants, tramitat per la Direcció General d'Agricultura, Ramaderia i Pesca de la Conselleria d'Agricultura, Medi Ambient, Canvi Climàtic i Desenvolupament Rural.  
L'esmentat projecte està sotmés al procediment d'avaluació d'impacte ambiental ordinari de la secció primera del capítol II del títol II de la Llei 21/2013, de 9 de desembre, d'Avaluació Ambiental, per a la formulació de la declaració d'impacte ambiental, en estar inclòs en l'apartat 1 de l'annex I del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, «Agricultura i zoologia», lletra g, «Piscifactories i altres cultius aquàtics, sempre que tinguen més de 100 tones de càrrega».  
- Promotor: Niordseas, SL.  
- Òrgan substantiu: Direcció General d'Agricultura, Ramaderia i Pesca.  
- Emplaçament de la instal·lació: zona marítima davant del terme municipal de la Vila Joiosa (Alacant).  
- Denominació projecte: ampliació d'instal·lació d'aqüicultura per a engreixament de daurada, llobarro i corbina en gàbies flotants.  
Cosa que es posa en general coneixement perquè en el termini de 30 dies hàbils, a partir de l'endemà de la publicació d'aquest anunci en el Diari Oficial de la Comunitat Valenciana, les persones interessades puguen presentar les al·legacions que consideren convenients.  
Durant aquest termini els interessats podran examinar l'esmentada documentació del projecte tècnic i l'estudi d'impacte ambiental presentat en la Direcció Territorial d'Alacant de la Conselleria d'Agricultura, Medi Ambient, Canvi Climàtic i Desenvolupament Rural, carrer Professor Manuel Sala, 2, 03697 d'Alacant, on estarà exposat en horari d'atenció al públic.  
  
Alacant, 20 de juliol de 2016.- La directora territorial: Carmen Catalá Galvañ.